CELEX: 32017R1147
Language: lt
Date: 2017-06-28 00:00:00
Title: 2017 m. birželio 28 d. Komisijos įgyvendinimo reglamentas (ES) 2017/1147, kuriuo iš dalies keičiamas Įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas (Tekstas svarbus EEE. )

29.6.2017   
            
            
               LT
            
            
               Europos Sąjungos oficialusis leidinys
            
            
               L 166/32
            
         KOMISIJOS ĮGYVENDINIMO REGLAMENTAS (ES) 2017/1147
   2017 m. birželio 28 d.
   kuriuo iš dalies keičiamas Įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1), ypač į jo 20 straipsnio 1 dalį,
   kadangi:
   
               (1)
            
            
               lyginamieji indeksai atlieka svarbų vaidmenį nustatant daugelio finansinių priemonių ir finansinių sutarčių kainą ir vertinant daugelio investicinių fondų veiklos rezultatus. Teikiant lyginamųjų indeksų duomenis ir juos administruojant daugeliu atvejų kyla rizika, kad jais bus manipuliuojama, o tai atliekantys asmenys dažnai susiduria su interesų konfliktu;
            
         
               (2)
            
            
               tam, kad galėtų atlikti savo vaidmenį ekonomikoje, lyginamieji indeksai turi atspindėti pagrindinės rinkos arba ekonomikos realiją. Jei lyginamasis indeksas nebeatspindi pagrindinės rinkos, pavyzdžiui, tarpbankinių palūkanų normų, kyla rizika, kad tai padarys neigiamą poveikį, inter alia, rinkos vientisumui, namų ūkių finansavimui (paskolomis ir hipotekos paskolomis) ir įmonių finansavimui Sąjungoje;
            
         
               (3)
            
            
               rizika naudotojams, rinkoms ir Sąjungos ekonomikai paprastai padidėja, kai su konkrečiu lyginamuoju indeksu susietų finansinių priemonių, finansinių sutarčių ir investicinių fondų bendra vertė yra didelė. Todėl Reglamentu (ES) 2016/1011 nustatomos skirtingos lyginamųjų indeksų kategorijos ir numatomi papildomi reikalavimai, kuriais užtikrinamas tam tikrų lyginamųjų indeksų, kurie laikomi ypatingos svarbos lyginamaisiais indeksais, teisingumas ir pagrįstumas, įskaitant kompetentingų institucijų įgaliojimą tam tikromis sąlygomis pavesti teikti ypatingos svarbos lyginamojo indekso duomenis ar jį administruoti;
            
         
               (4)
            
            
               dėl papildomų ypatingos svarbos lyginamųjų indeksų administratorių kompetentingų institucijų įpareigojimų ir įgaliojimų reikalingas oficialus ypatingos svarbos lyginamųjų indeksų nustatymo procesas. Pagal Reglamento (ES) 2016/1011 20 straipsnio 1 dalį lyginamasis indeksas yra laikomas ypatingos svarbos lyginamuoju indeksu, jei su juo tiesiogiai arba netiesiogiai, kai naudojamas lyginamųjų indeksų derinys, susietos finansinės priemonės ar finansinės sutartys arba jis panaudojamas siekiant įvertinti investicinių fondų veiklos rezultatus, kai tų priemonių bendra vertė siekia bent 500 mlrd. EUR, įtraukiant, kai taikoma, visas su lyginamuoju indeksu susietas bet kokio išpirkimo arba įsipareigojimų vykdymo termino priemones;
            
         
               (5)
            
            
               Komisijos įgyvendinimo reglamentu (ES) 2016/1368 (2) pagal Reglamentą (ES) 2016/1011 nustatytas finansų rinkose naudojamų ypatingos svarbos lyginamųjų indeksų sąrašas. Duomenų analizė ir Europos Centrinio Banko pateikta informacija parodė, kad 500 mlrd. EUR ribą, nustatytą Reglamento (ES) 2016/1011 20 straipsnio 1 dalyje, viršija Sąjungos finansinių priemonių ir finansinių sutarčių, susietų su euro vienos nakties palūkanų vidurkio indeksu (EONIA), vertė;
            
         
               (6)
            
            
               EONIA – Sąjungos ir ELPA tarpbankinėje rinkoje bankų grupės sudarytų vienos nakties skolinimo be užstato sandorių vidurkis. Tai yra pagrindinė euro palūkanų normų apsikeitimo sandorių palūkanų norma. Todėl jis itin svarbus euro apsikeitimo sandorių rinkos veikimui ir finansiniam stabilumui Sąjungoje;
            
         
               (7)
            
            
               remiantis Europos Centrinio Banko skaičiavimais, kurie pagrįsti 52 didžiausių Europos bankų kasdien teikiamais pinigų rinkos statistinės informacijos pranešimais, gali būti vertinama, kad vien šios bankų grupės su EONIA susietų atitinkamų pinigų rinkos finansinių priemonių likusios sumos sudaro apie 450 mlrd. EUR (kalbant apie sandorius be užstato) ir 400 mlrd. EUR (kalbant apie sandorius su užstatu). Be to, vertinama, kad su EONIA yra susieta didžioji euro vienos nakties indekso apsikeitimo sandorių dauguma, kurių tariamoji suma sudaro apie 5,2 trl. EUR. Todėl su indeksu EONIA tiesiogiai arba netiesiogiai, kai naudojamas lyginamųjų indeksų derinys, susietos finansinės priemonės ar finansinės sutartys arba jis panaudojamas siekiant įvertinti investicinių fondų veiklos rezultatus, kai tų priemonių bendra vertė siekia bent 500 mlrd. EUR, įtraukiant visas bet kokio išpirkimo termino priemones;
            
         
               (8)
            
            
               indeksą EONIA teikia tas pats lyginamojo indekso administratorius kaip ir indeksą EURIBOR, o EURIBOR įvesties duomenis teikiančių bankų grupė iš esmės yra EONIA įvesties duomenis teikiančių bankų grupės pogrupis. EURIBOR yra ilgesnio laikotarpio skolinimo indeksas, o EONIA – vienos nakties skolinimo indeksas. Todėl finansų rinkų stabilumui itin svarbu, kad EONIA taip pat būtų priskirtas prie ypatingos svarbos lyginamųjų indeksų;
            
         
               (9)
            
            
               todėl ypatingos svarbos lyginamųjų indeksų sąrašą, nustatytą Įgyvendinimo reglamentu (ES) 2016/1368, reikėtų iš dalies pakeisti į jį įtraukiant indeksą EONIA;
            
         
               (10)
            
            
               atsižvelgiant į ypatingą indekso EONIA svarbą tarpbankinei rinkai ir didelį su juo susietų išvestinių finansinių priemonių skaičių Sąjungoje, šis reglamentas turėtų įsigalioti skubos tvarka;
            
         
               (11)
            
            
               šiame reglamente numatytos priemonės atitinka Europos vertybinių popierių komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/1368 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 171, 2016 6 29, p. 1.
   
      (2)  2016 m. rugpjūčio 11 d. Komisijos įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas (OL L 217, 2016 8 12, p. 1).
   
      PRIEDAS
      „
            PRIEDAS
            
               Ypatingos svarbos lyginamųjų indeksų sąrašas pagal Reglamento (ES) 2016/1011 20 straipsnio 1 dalį
            
            
                        Nr.
                     
                     
                        Lyginamasis indeksas
                     
                     
                        Administratorius
                     
                     
                        Vieta
                     
                  
                        1
                     
                     
                        euro tarpbankinio skolinimo palūkanų norma (EURIBOR®)
                     
                     
                        Europos pinigų rinkų institutas
                     
                     
                        Briuselis, Belgija
                     
                  
                        2
                     
                     
                        euro vienos nakties palūkanų vidurkio indeksas (EONIA®)
                     
                     
                        Europos pinigų rinkų institutas
                     
                     
                        Briuselis, Belgija
                     
                  “